“Жените трябва да се отнасят към себе си така, както се отнасят с другите" - Глория Стайнем | Dama.bg - Любимият сайт на всяка дама\nDama.bg › Свободно време › Цитати и притчи › “Жените трябва да се отнасят към себе си така, както се…\n“Жените трябва да се отнасят към себе си така, както се отнасят с другите" - Глория Стайнем\n2 581 прегледа 6 мин време за прочит 12 споделяния\nКакво означава да бъдеш феминистка? В първата си реч като посланик на добра воля за „Уницеф”, Ема Уотсън заяви, че макар и думата да се е превърнала в синоним на „мъжемразка”, всъщност означава „вярването, че мъжете и жените трябва да имат еднакви права и възможности”.\nСоциалната активистка, писателка, редакторка и лекторка Глория Стайнем е горда феминистка, която се бори за правата на жените от края на 60-те години. Тя е сред водачите на движението, издава женско списание и е написала няколко книги за правата на жените и равенството между половете – нещо, за което се бори и до ден днешен, когато е на 81. „Истината е, че жените не могат да бъдат равни извън дома си, докато мъжете са равни с тях и вътре в него”, споделя тя в едно свое интервю. Прочетете и други вдъхновяващи цитати за феминизма от Глория.\nАко си казваме истината, си даваме взаимно сила. Това ни помага да осъзнаем, че не съществува такова нещо като перфектност. Можем да бъдем уникални, но не и перфектни.\n„Хората са свързани, а не степенувани – едни с други, с природата и с Вселената”.\n„Всички поколения трябва да помнят, че имаме да научим от следващите толкова, колкото и можем да им преподадем”.\n„Когато хората ме питат защо все още имам вяра и енергия след всички тези години, винаги им отговарям: Защото пътувам. Да поема по пътя – под което имам предвид да оставя на пътя да ме поведе, промени представата ми за себе си”.\n„Пътят е объркан по същия начин, по който и животът ни е объркан. Това ни вади от отрицанието и ни въвежда в реалността, вади ни от теорията и ни въвежда в практиката, вади ни от предпазливостта и ни въвлича в действието, вади ни от статистиката и ни въвлича в историите – с други думи, вади ни от главите ни и ни въвежда в сърцата ни”.\nВинаги съществува страх, когато опитваш нещо ново. Фразите, които най-много ми помогнаха бяха: “Следвай страха” и „Страхът е белег на израстването”.\n„Изгубих много време не заради страх, а заради желанието да бъда полезна. Приятел, роднина или някой в движението ме молеше да направя нещо и аз си мислех „Е, това не е много трудно, мога да помогна – ще го направя!”. Защото по този начин, се чувствах истинска само когато бях полезна”.\n"Мисля, че затруднението да кажеш „не” е проблем на всички жени. Но при мъжете не е така. Един познат ми даде картинка на мъж, който седи на бюро, говори по-телефона и казва: „Какво ще кажеш за… никога? Устройва ли ви?”.\n„Идеята е, че не трябва да разберете какво трябва да вършите, за да направите нещо значимо. Трябва да направите така, че всичко, което връщате, да отразяват ценностите, които са важни за вас. Защото не знаем какво ще бъде значимо за в бъдеще.”\n„Чувствам се сякаш 81-годишната възраст, не е моята възраст. Спирам непознати на улицата и им казвам на колко години съм, защото се опитвам самата аз да го повярвам”.\n“Жените трябва да се отнасят към себе си така, както се отнасят с другите. Трябва да разменим ролите си.”\n„Осъзнах твърде късно, че ако искаш другите да те слушат, трябва и ти да ги слушаш”.\nГлавно правило за това как да промениш нещо или да постигнеш нещо, когато имаш повече власт от останалите е, че трябва да слушаш толкова, колкото говориш. Ако имаш по-малко власт, трябва да говориш толкова, колкото слушаш. Отне ми години да го осъзная.\n„Докато мъжете не започнат да отглеждат децата си толкова, колкото жените го правят, жените няма да могат да бъдат равностойни на работното място. А обществото ни е толкова назад по отношение на гъвкавото работно време и отпускът по майчинство”.\n"Мисля, че най-истинският страх, който някога съм изпитвала, беше от това да говоря пред хора. Наистина се парализирах. Но го преодолях."\nКоя е най-вдъхновяващата фраза за вас?\n▶ Дженифър Анистън: Днес тренираме мъжете си да не правят нищо, а после се оплакваме?!\nСилвия Дупчанова 26.11.2015\n4 377 5 мин 44\n997 5 мин 7


Hinged Stiff Rig: най-добрия монтаж за големи шарани – CarpBG – Риболов на шарани в България\nHome » Техника и Тактика » Hinged Stiff Rig: най-добрия монтаж за големи шарани\nТехника и Тактика Leave a comment 11,513 Views\nВ риболова никога не съм бил от тези шаранджии, които наблягат на монтажите и винаги съм обръщал повече внимание на намирането на правилното място за риболов, но трябва да призная че напоследък и аз съм повлиян от шаранджийските медии.\nВсеки месец виждам нов „най–добър“ монтаж и след време става лесно да се отплеснеш по монтажите.\nМоже би сте изпадали в подобни ситуации, когато скучаете по време на риболов и започвате да правите монтажи, които почти веднага започвате да ползвате повече от любопитство, отколкото заради нещо друго.\nЕдин такъв монтаж за мен бе версия на ‘multi rig’. За да бъдем честни, той е един от по–добрите съвременни монтажи, но също така има и своите недостатъци. Реших да го използвам в подводен филм, който скоро правих за едно списание, за да видя как изглежда и бях доста разочарован, в по–голяма част от избора на повод, но въпреки това последвах максимата, „ако не е счупено, не го поправяй“ .\nВече имах няколко монтажа за риболов в които бях уверен, защо тогава да правя промени?\nНякои неща просто не могат да бъдат подобрени. Повечето от монтажите дори не са нови, просто са безкрайни вариации на старите, но има и такива, които са ужасни и са направени само за да се продават на шаранджиите компонентите за направата им.\nЕдин от класическите монтажи за риболов на шаран, които нямат нужда от представяне е „hinged stiff rig“. Няма как да се отрече, че този монтаж се представя прекрасно и има зад гърба си дълъг списък с уловени големи шарани.\nИма множество теории, защо този монтаж е толкова ефективен при хващането на големи шарани и аз няма да ви отегчавам като се впусна в детайли, но е важно да му се признае, че е невероятен за преследване на наистина големи шарани.\nИма много вариации на този монтаж, но версията която обичам да използвам е много близка до оригиналния монтаж.\nЗа подвижната част на риболовния монтажа ползвам 25lb Amnesia, който е най–невероятния материал който съм срещал. Много от вас сигурно са виждали по списанията монтажа за потъващо топче с Амнезия, който ползвам от много години и на който съм хванал повечето от големите си риби. Твърдостта му е невероятна, по някога се отклонявам от него и ползвам флуорокарбон за подобрена невидимост, но след като съм ползвал и двата материала мисля, че ще се придържам към амнезията, защото има повече характеристики, които ми допадат.\nПри риболов използвам прозрачен и черен повод в зависимост от това къде ще ловя, като черния ползвам когато дъното е тинесто, а прозрачния когато е песъкливо.\nВръзвам с възел под формата на осмица с 11-ти номер вирбел откъм куката и номер 8 вирбел с халка откъм ледкора.\nОригинално stiff rig се връзва с голям вирбел в края на ледкора, но според мен това е било така, понеже не са били измислени вирбелите с халка, като според мен подвижната халка спомага за това ледкора по лесно да прилепне плътно към дъното, а твърдата част на монтажа не позволява оплитането му.\nЗа повода на куката предпочитам Gardner’s Trip Wire 20lb, който е точно толкова твърд, колкото ми е необходимо и е супер здрав. Предпочитам да ползвам chod кука с право жило и куките Gardner’s Chod са идеален избор за целта. Има няколко по фини детайла, които смятам че си заслужава да се споменат. Един от тях е helicopter bead за лидера. То е аеродинамично и е с точния размер за да спре вирбел с халка 8ми размер, като същевременно сграбчва ледкора перфектно, ако не сте ги ползвали непременно ги пробвайте. Винаги са ме подлудявали leadcore bead, които се плъзгат по ледкора по време на замятане и са обемисти и стоят неестествено на дъното на язовира.\nИма още една подробност по отношение на ползването на този монтаж за риболов и неговата ефективност, която може да ви се стори странна, но – потрайте още малко. Убеден съм че ще заобичате този монтаж. Иска се постоянно внимание спрямо него, не е от монтажите, които просто връзвате и хвърляте във водата. Трябва да се наблюдават всички елементи на монтажа дали са в нужното състояние – възли, халки, мястото на стопера на ледкора, стегнатостта на клупа – всички тези неща имат значение. Винаги проверявам тези елементи, но веднъж след като направите правилния монтаж и го заметнете ще видите че си заслужава.\nЗа мен този монтаж си е спечелил титлата на най–добрия монтаж за риболов на шарани. Надявам, се че съм ви помогнал да извадите повече риби.\nTags Hinged Stiff Rig Дънкан Маклиън монтаж\nPrevious Знаете ли какво е полуфиксиран монтаж за риболов на шаран?\nNext Алтернативна стръв – тактика за риболов\nРибарски дрехи Trakker Armo – ревю


Шотландците решиха: Остават във Великобритания - Свят | Vesti.bg\n55,3% от гласувалите в референдума са били против независимостта на Шотландия; избирателната активност е била рекордна\n19 септември 2014, 07:37\nГ ласуването на референдума за независимост на Шотландия приключи в 22 ч. снощи, а официални резултати вече са налице:\n55,3% от гласувалите са подкрепили оставането на Шотландия в Обединеното кралство.\n44,7% са се обявили за независимост, сочат резултатите след окончателното преброяване на гласовете във всичките 32 избирателни окръга, съобщи Франс прес.\nАктивността е била рекордна – 84,6%.\nВъпросът, на който шотландците отговаряха на допитването беше: „Трябва ли Шотландия да стане независима държава?“\nСтолицата на Шотландия – Единбург, е гласувала против независимостта. 61% от жителите са отхвърлили този вариант. В избирателните списъци са фигурирали 378 хил. души. Активността е била 84%.\nВ най-големият град на Шотландия – Глазгоу, обаче гласуваха за излизане от състава на Великобритания. 53% от фигуриращите в списъците 486 хил. избиратели са подкрепили независимостта. Активността тук е била 75%.\nРешението предотврати разпадане на 307-годишния съюз с Англия\nи донесе сериозно облекчение за британската политическа върхушка.\nМнозинството от избирателите не подкрепиха призива на шотландския първи министър Алекс Салмънд за създаване на нова държава и вместо това избраха сигурността, която им предлага оставането в Обединеното кралство.\nТой призна поражението и призова шотландците да приемат резултатите от референдума.\n„Шотландия реши с мнозинство да не става независима страна на този етап. Приемам това решение на хората и призовавам всички шотландци да направят същото, като признаят демократичното решение на народа на Шотландия“, заяви той.\n„Това е триумф за демократичния процес и за участието в политиката“,\nказа Салмънд, като настоя, че от политиците в Лондон сега се очаква да изпълнят обещанията си за предоставяне на повече правомощия на Шотландия.\nБританският премиер Дейвид Камерън заяви, че въпросът с независимостта на Шотландия е уреден за поколения напред, и поздрави водача на лагера срещу независимостта Алистър Дарлинг за добре водената кампания.\nРезултатът от шотландския референдум е „изключително важен“ за цялото Обединено кралство, заяви Дарлинг в обръщение към своите привърженици.\n„Избрахме единството пред разделението... Днес е паметен ден за Шотландия и Обединеното кралство като цяло“, каза той.\n„Победата ни означава, че жителите на Великобритания споделят все така едни и същи ценности“,\nказа още Дарлинг. „При все това днес не е време да празнуваме. Напротив, необходимо е в най-скоро време да тръгнем към решаване на проблемите, изтъквани по време на предизборната кампания и от двата политически лагера: и от противниците, и от привържениците на независимостта. Референдумът не бива да разцепи обществото ни, а напротив – да го сплоти още повече“, подчерта Дарлинг.\nГласуването против независимостта предпазва Обединеното кралство от това да загуби съществена част от своята територия и петролни запаси. То също така означава, че\nна Великобритания няма да ѝ се налага да търси ново място за ядрения си арсенал, който сега е разположен в Шотландия.\nОсвен това Великобритания беше изправена пред възможността да загуби влияние в международните институции, включително в Европейския съюз и ООН.\nРешението също така означава, че Великобритания може да избегне продължителен период на финансова несигурност, който беше предсказван от някои, ако Шотландия се отцепи, изтъква Асошиейтед прес.


Pernik News Пъстри великденски яйца красят центъра на Перник PernikNews.Com Пъстри великденски яйца красят центъра на Перник\nПъстри великденски яйца красят центъра на Перник\nПъстри великденски яйца вече красят Перник в навечерието на светлия християнски празник Великден. Всеки, решил да се разходи по централната част на града е посрещнат от пъстроцветни яйца, поставени в тревните площи.\nЗа трета поредна година Община Перник постави символите на Възкресение Христово и изненада приятно жителите на града с празнични великденски мотиви.\nКрасивите изобретения наброяват общо 43 и са дело на възпитаниците на детските градини и училища в Общината.\nПразничната украса радва най- много малките деца, а по-големите използват момента да си направят селфи край тях. Истинско празнично настроение създава и украсеното пространство пред ГУМ, където са закичени шарени цветя.


"Моята най-любима книга" 10.92 лв. автор Маркета Пилатова, Персей, Съвременни романи ISBN 9786191610921\nВ този свят ни пренася романът „Моята най-любима книга” (превод Деница Дабижева). Чешката писателка Маркета Пилатова предлага да погледнем към света със змийски очи. И да видим, че онова, заради което от правека смятаме змията за лоша, е всъщност в собствените ни сърца. Злото...\nЗапознайте се с героите на „Моята най-любима книга”, разплетете корените на спомените си, за да откриете какво се крие в тях – зло или добро... И помнете, само ако виждаме края, само тогава живеем истински.\nХипнотична смес от магически реализъм и много любов изпълва този тъжен на моменти, но вълшебен роман. Вашата нова най-любима книга.


Оказва се, че плачът не е признак на слабост според психолозите\nНАЧАЛО ЛЮБОПИТНО Оказва се, че плачът не е признак на слабост според психолозите\nВ никакъв случай плачът не е признак на слабост!\nПлачем по различни причини – поради гняв, радост и тъга. Някои смятат, че плачът е признак на слабост, но това не е така. Само този, който не крие сълзите си, може да се приеме за силен.\nИ мнозина дори не осъзнават, че плачът е полезен за здравето.\nЕто какво мислят психолозите за тези, които винаги са готови да пролеят сълзи:\n1) Плачът е признак на доброта и добро приятелство.\nПонякога могат да поплачат на рамото ви, но вие също можете да поплачете на рамото на някого. Достатъчно е да пролеете една сълза, за да се освободите от цялата болка и да се отворите към човека, който ви разбира и може да ви помогне.\nЗагубата на близък, стреса, гнева, омразата, тъгата, някои заболявания като висока кръвна захар, хормонален дисбаланс и дори неща като тъжни песни и филми – всички тези фактори ви правят уязвими и могат да причинят сълзи.\nКогато не се сдържате, това не само предизвиква разбиране от страна на другите, но и ви дава сила да се справите с чувствата си.\nКогато си позволите да избухнете в сълзи, това действа като очистване, като освобождаване от твърде дълбоките мисли. А ако ги държите в себе си дълго време и не им давате свобода, това може да доведе до сериозни психически проблеми.\n4) Плачът – признак на силен човек, който не се интересува от реакцията на другите.\nПонякога чувстваме слабост и безнадеждност, поради които се затваряме в себе си. Болката скриваме зад подигравателна усмивка, която обаче не може да подведе никого. Сериозните чувства не могат да бъдат пренебрегвани.\nТези, които не се страхуват да плачат, са по-силни от всички, защото могат да контролират емоциите си. Да сдържате сълзите си и да не плачете, е вредно!\nВижте още: По ръката човек може да определи от каква болест страда\nВече ще гледате на сълзите по по-различен начин, нали?


Cash Out вече има не само в спорта | Evbet\nМного от вас може би са чували за функцията Cash Out. Ако залагате в някой от големите онлайн букмейкъри, то няма как да сте я пропуснали. Опцията нашумя изключително много сред почитателите на спортните залози, които я използват по много начини. Тя им донесе шанса да контролират залози си и сами да решават кога те да бъдат прекратени. Към въпросната опция постоянно се добавят нови и нови възможности, но последната иновация около кеш аута определено ще зарадва мнозина. Препоръчваме ви специализирания портал на Efirbet.com, в който ще научите повече за функцията Cash Out и с какви особености разполага. Нека сега се насочим към голямата новина.\nКеш аут продукт за казино игри\nТочно така, последното нововъведение на функцията е участието ѝ в онлайн казината. По специално става въпрос за онлайн слот игри, в които имате възможността да приберете част от печалбата на вашата игра. Тази нова опция на Cash Out е разработена от Colossus Bets, която се занимава със създаването на казино игри. Иновацията е изпробвана в платформата на една от водещите букмейкърски компании Betfair. За съжаление нововъведението в момента е налично единствено за играчи от Щатите. Целта е в най-скоро време игрите на Colossus Bets да завладеят все повече платформи за онлайн казина и от тях да се възползват много повече играчи. У нас разполагате с доста солиден избор от доказани букмейкъри за казино игри онлайн, а един от тях е Bwin, който е сред лидерите. Подобни казино платформи идват при потребителите с много различни възможности за игри и бонус оферти, с които да увеличат своите възможности. С въвеждането на кеш аут опцията при слот игрите ще се роди една изцяло нова възможност в казино залозите, която със сигурност ще спечели интереса на играчите.\nКакво още може Кеш аут опцията?\nКъм момента най-облагодетелствани от наличието на тази функция са залагащите на спортни събития. Тя им носи шанса да спрат залозите си по всяко време, когато опцията е налична. По този начин прибират определена сума на печалба или пък вземат сума на загуба, но не такава, която да означава загуба на целия залог. Cash Out се взе много на сериозно от компаниите, които постоянно работят за нейното развитие. Bet365 бе сред първите, които интегрираха възможността за автоматично прекратяване на залога. Това ви дава много добра възможност да мислите в перспектива и да настроите сумата, при която залогът ви да бъде уреден автоматично. Така не е нужно постоянно да я следите, за да не изтървете момента. Друго голямо предимство е прекратяването на залога отчасти. Това означава, че залагащият настройва определена сума, която желае да прибере в сметката си, но в същото време залогът му остава активен с другата част от сумата. Третото голямо предимство на опцията е, че може да се използва през мобилни устройства. Българският букмейкър Efbet е сред последните, които се сдобиха с мобилна апликация, за която efirbet.com първи писаха. Приложението ви позволява безпроблемни залози и лесно използване на кеш аут навсякъде и по всяко време.\nСега, когато cash out вече е наличен и при казино игрите, онлайн букмейкърите ще трябва да насочат сериозно внимание към това нововъведение. Никоя друга опция не позволява на клиентите им да управляват залозите си по този начин. Чрез кеш аут целият контрол е в ръцете им, а това няма как да не им харесва. Казино играчите със сигурност ще бъдат доволни от този шанс и ще се надяват на бързото му разрастване във все повече платформи.\nUpdated: август 16, 2017 — 5:44 pm


Чудиш се какво да избереш ? Кухненската машина MultiOne е решението на твоята дилема.\nЗапознайте се с Kenwood MultiOne\nКогато става дума за приготвяне на храна, MultiOne наистина е едно решение за всичко.\nПриставки за лесно смесване\nТрите отделни инструмента MultiOne за смесване правят създаването на кейкове и хляб лесно.\nСмесете всички съставки за секунди с уникалния k-beater, който достига до всяка част от купата.\nРазбъркайте сместа за целувки със специално разработената бъркалка във формата на балон.\nЗамесете хляба до съвършенство с нашата спираловидна кука за тесто, предназначена да ви замести в упоритата работа от месенето на хляб.\nЛесно може да се справиш с приготвянето на вкусни и здравословни салати, сокове и смутита .\nМашината MultiOne се предлага с голямо разнообразие от приставки, които правят приготвянето на храни по-бързо и по-лесно.\nНарежете зеленчуците за секунди с помощта на трите диска за нарязване, настъргване и филиране.\nПригответе здравословни и лесни сокове със сок изтисквачката, както и пресни и здравословни смутита в стъклената блендер-кана.\nКухненската машината MultiOne предлага\nДостатъчно голяма купа с вместимост от 4,3 литра\nМощност на мотора 1000 W\nРазмер (см): 29.0H x 24.7W x 40.0D\nВместимост - белтъци (яйца): 8\nВместимост - брашно за сладкиши: 450g (flour)\nВместимост - тесто: 500g (flour) 800g (total)\nИструкция за експлоатация KHH326WH


Изумително! Столетник от Търново оживя след прекаран фатален инцидент - Trendy News\nИзумително! Столетник от Търново оживя след прекаран фатален инцидент\n27 юни, 9:00\n101-годишният Васил Ганев се превърна в талисман на Специализираната болница за активно лечение по кардиология във Велико Търново, пише borbabg.com.\nДълголетникът оживя след прекаран инфаркт благодарение на професионализма на здравните работници в клиниката, които се шегуват, че принос за това вероятно има и някой негов ангел хранител. Възрастният мъж, надхвърлил век живот, вече е вън от опасност и до дни ще бъде изписан от лечебното заведение.\nОсвен че изумил медиците с бодър дух и способност да оцелява, дядото развеселява екипа и с чувство за хумор. Той е най-възрастният пациент, за когото са се грижили в стационара. Васил е хоспитализиран в кардиологичната болница във вторник.\n„Обади ни се наш колега от Севлиево, за да потърси съдействие за прием на пациента. Обясни, че има опресия, стягане и болка в гърдите от около седмица и че вижда промени в кардиограмата му, които са типични за инфаркт.\nЗа нас това е стандартен случай, но всички бяхме изненадани от възрастта на пациента. Попитахме в какво състояние е човекът, а колега ни увери, че е много запазен, изцяло с разсъдъка си, но има леки проблеми със слуха“, разказа директорът на СБАЛК д-р Йорданка Томова.\nСпециалистката сподели, че приложили стандартното лечение на сърдечен удар. Столетникът влязъл директно в ангиозала за коронарография, при която установили, че има един тежко запушен кръвоносен съд.\nПоследвало поставяне на стент, а след това наблюдение на бъбречната функция, защото с напредването на възрастта контрастът, който се използва при коронарографията, може да доведе до засягане на органите на отделителната система. Правили му вливания и го оставили за два дни в интензивното отделение.\n„Слава богу, леко мина процедурата. Пулсът му падаше през първите дни, имахме съмнения за проводни нарушения и днес ще поставим холтер, за да видим дали се налага имплантиране на пейсмейкър.\nВъзстановителният период върви гладко и спокойно. Вече е преведен в стандартна болнична стая, сам става, ходи до тоалетната без придружител и иска да бъде изписан“, допълни д-р Томова.\nТой развесели екипа с признанието, че бърза да се върне вкъщи, защото го чака младата му съпруга. Неговата любима е с 15 години по-малка от него, споделил столетникът.\nДядо Васил не свързва сърдечния удар с някакво тревожно събитие в живота му и го отдава просто на възрастта. Допълва, че до момента не е преживявал друг инфаркт и винаги е бил много здрав. За Еньовден столетникът бе зарадват с букет билки от колектива на болницата.\nД-р Томова уточни, че обичайно такива сърдечносъдови инциденти са характерни при хора във възрастовия интервал 50 – 70 години, но има подмладяване във връзка със стреса, прекомерната употреба на сол, животински мазнини, алкохол, цигари и т.н.\nИ до днес помни техен пациент – младо момче на 20 години, което било студент и след изпит получил инфаркт. Подчерта, че хората следва да обръщат внимание на всеки необичаен симптом, който забележат, и навреме да се консултират с лекар.\nЕтикети: болницаВелико Търновоинфарктстолетник\nПровеждат се частични кметски избори в Благоевград днес\nСтана ясно кой заема поста на здравния министър във Великобритания


Ризото с манатарки и тиква – Кулинарно — в кухнята с Йоана\nЙоана Петрова 8 октомври 2008 5 февруари 2015 6 759 преглеждания3 коментара за Ризото с манатарки и тиква\nОбикновено сервираме тиквата като десерт, варена или печена с мед и орехи. Извън България, освен като десерт, есенния плод се приготвя и като основно ястие или добавка към него. Има тенденция това да се разпространи и у нас. В българските кулинарни списания напоследък се публикуват всякакви варианти на приготвяне на солена тиква, преобразявайки плода в крем супа, добавена в пъстра есенна салатата или за обогатяване на вкуса на основното ястие.\nНе бях приготвяла солено ястие с тиква до този момент и за това реших да опитам. Много обичам печена тиква с мед и канела и не можех да си представя вкусът и в солен вариант.\nСпрях се на тази рецепта, защото ме заинтригува съчетанието на продуктите и подправките. В процеса на приготвяне ми хрумна, че мога да сервирам ризoтото в самата тиква. Избрах малка тиква „цигулка“, за рецептата използвах половината. Другата половина може да се досетиш в какъв вид я изядох 🙂\nТиквата се разделя на две по дължина, изчиства се от семето и влакната и едната половинка се опича цяла във фурната на средна температура. След като поизстине се издълбава, като се внимава да се запази кората цяла. Дори може да се остави малко от месото на плода и по кората. От издълбаната тиква се заделят 200 гр, които ще се добавят към ризотото.\n25 г сушени манатарки\n550 мл топла вода\n3 супени лъжици сухо бяло вино\n1 чаена лъжица нарязани листа прясна мащерка\n1 чаена лъжица нарязани листа пресен розмарин\nМанатарките се накисват в топлата вода за 15-20 минути. Отцеждат се, водата се запазва.\nПразът се нарязва на колелца, а чесънът на ситно. Загрява се зехтина в дълбок тиган или тенджерка. Слагат се праза и чесъна и се сотират за 3 минути. Добавя се виното, разбърква се и готвенето продължава още 2-3 минути.\nПри лука се изсипва ориза и се разбърква около 1 минута. Излива се 1/3 от водата, в която са киснали манатарките. разбърква се и се оставя да ври, докато водата се поеме от ориза. Излива се още 1/3 от водата и отново се оставя да ври, докато се поеме от ориза.\nНакрая се добавя останалата вода, гъбите, мащерката и розмарина. Подправя се със сол и пипер. Оставя се да къкри, още 3-4 минути. Отмества се от котлона и се прибавя тиквата. Ризотото се разбърква. Тенджерата се покрива с кърпа, захлупва се с капак и се оставя за 15 минути.\nСервирах ризотото в издълбаната кора от тиквата.\nНа 12 септември 2014\t OKI каза:\nКато се появят тиквите това ще го направим непременно 🙂 Имам само един въпрос относно мащерката понеже наскоро се шокирах, че всъщност тази която продават в магазина няма общо с тази която ползвам аз (като от тази снимка – http://www.edna.bg/zdravoslovno/bio/za-kakvo-e-polezna-mashterkata-4628021 ) , берем си я когато цъфти и сушена я слагаме най-често в сосове с кайма и домати, като за спагети болонезе или мусака. А тази която продават прясна е само зелена част и май и аромата освен че е по слаб е различен. Ако можете да ми разбулите мистерията относно ароматите подобни ли са, ще сгреша ли ако сложа от „моя“ вид в тази рецепта например?\nИма много видове мащерка, за които може да погледнеш в Уикипедия, както и в статия в списание „Меню“. Има видове, които растат като трева и стръковете са много нежни, има и други, които образуван клончета. Силата на аромата може да е различен и в някои видове да се открояват други специфични за вида аромати. Ако тази, която си ползвате ви харесва, не виждам причина да не се включи и в това ястие.\nДива ли е тази, която си берете?


Борисов към фенове на Ботев за "Колежа": Обещал съм Ви,...\n20.01.2020 17:10 1028 1\nПремиерът Бойко Борисов е наредил да се задействат всички механизми по международното сътрудничество и да се поиска цялата информация по разследването на смъртта на привърженика на Ботев Тоско Бозаджийски. Това стана ясно след срещата на фенове на Ботев с министър-председателя, правосъдния министър Данаил Кирилов и главния прокурор Иван Гешев.\nПо време на срещата Иван Гешев е наредил да се образува досъдебно производство и у нас, което ще бъде под надзора на Висшата касационна прокуратура. Тоско Бозаджийски загина след като бе нападнат от ултраси на солунския ПАОК на 5 януари. При атаката пострадаха още двама привърженици на „жълто-черните“.\nНа 25 януари от 11:00 часа пред сградата на посолството на Република Гърция в София ще се проведе символичен протест с искане за разкриване на истината около убийството на Тоско Бозаджийски и справедливи наказания на виновните с цялата строгост на Закона. Осигурен е безплатен транспорт за желаещите, като желаещите могат да се запишат във фен-магазина на ул. "Нестор Иванов" 1. Сборният пункт за тръгване е 8:30ч на 25-ти пред стадион "Христо Ботев".\nОт Клуба на привържениците на Ботев Пловдив също разпространиха подробности за проведената днес среща с премиера на България Бойко Борисов. Ето и пълният текст на декларацията:\nДнес беше проведена среща между представители на жълто-черната общност и министър-председателя на Република България г-н Бойко Борисов. На срещата присъстваха също главният прокурор г-н Иван Гешев и министърът на правосъдието Данаил Кирилов. Запознахме ги с подробности около убийството на Тоско Бозаджийски, както и с липсата на адекватна реакция от страна на гръцките институции. Получихме категорична подкрепа и обещание за съдействие от българската държава, за което им благодарим. В края на разговора ни с г-н Борисов беше повдигната и темата за Колежа – отговорът му беше категоричен „Обещал съм Ви, ще го построим“.\nПрипомняме Ви, че кампанията „Справедливост за Тоско“ продължава, като на 25.01.20г (събота) от 11ч пред сградата на посолството на Република Гърция в гр. София ще се проведе символичен протест с искане за разкриване на истината около убийството на Тоско Бозаджийски и справедливи наказания на виновните с цялата строгост на Закона“.\nЕтикети: Бойко Борисов Ботев Пловдив Колежа\nА , това са изключителна п*смина. Тези жалки същества , конкретно тези вотевисти. Няма нормален човек и да не се почуства обиден от това борисов бойко да го нарече уважаем. Мен лично би ме избило и на погнуса.\nРумен Радев към Бойко Борисов: Знаеш, че ако... 6951 24\nРуски агенти в Ирландия. Защо точно там?... 2405 20


КРАЙПЪТНО ХАНЧЕ: Август 2010\nНастанявайте се, тук е място да се порадваме на вкусна, чиста и възможно здравословна храна (затова и основните ми теми ще се въртят в или около кухнята), да потърсим пряк път или съвет, да си починем и въобще да се отбием за минутка от магистралата на живота ни в 21 век.\nТова е първата ми тема, пиша я на "тагъдък" между няколко бъдещи буркана домашна салца (за която ще споделя опит после), домашните на синковеца, незавършения портрет на една малка прицеса, обещанието да направя шоколадови бисквити и още толкова неща. А там някъде съм и аз, с моите желания и интереси.\nА, да си призная. Само блогър не бях.. и това подхванах. Но не обичам да паразитирам, отнася се и за интернет паразитиране, а да споделям научено, видяно, усетено и изживяно. Вярно, пречупено през моя мироглед, моят фундамент от знания, възпитание и среда. Вярно, далече от професионализъм или дълбоки научни познания. Просто - лично, човешки, с усмивката на ежедневието, с магията на любовта към живота, на хармонията с мен самата.\nИзначалната идея на този блог беше желанието да споделя "просветлението" ми, че се тъпчем с отрови вместо храна, че беснеем за "няма нищо" и горим енергия в безмислени спорове, само за идеята да бъдем "отгоре", че даваме изброения пример и на децата си и ги лишаваме така от избор. Че спряхме да се усмихваме. Поне не с онази неподправена усмивка на щастлив човек, който си мисли, че управлява до някъде малкия си свят.\nНе съм религиозна, нито залитам по източни учения за мир и любов, не съм вегетарианец/суровоядец или активно спортуващ човек, имам пороци и торба с недостатъци. Но имам и мечти, желания (да не се бърка с амбиции) и здравословна доза любопитство към новото .\nТака, тухличка по тухличка се съгради и моето ханче.\nВлизайте и да ви е вкусно!


Сегашната ситуация на световния пазар от неръждаема стомана е тъжно / Evek\nСегашната ситуация на световния пазар от неръждаема стомана е тъжно\nКакто беше казано наскоро в изявление на агенцията «Platts», генерален секретар на «неръждаема стомана Forum» (МФСС) Джон Роу в най-новата си оценка на ситуацията на пазара на неръждаема стомана с оглед на перспективите за неговото развитие песимистична оценка. Според този анализатор, освобождаването на устойчиви на корозия метални сортове все повече и повече сектор с ниски доходи на стоманодобивната промишленост.\nОт началото на 80-те години на миналия век, търсенето на неръждаема стомана увеличава годишно с не по-малко от 5,5%. Това е добър резултат, особено в сравнение с увеличението на 2.5% за други класове стомана, и от 3.2% — алуминий. Преди това, производителите държат нарастващото търсене умерено нарастване на обема на производството. Но сега на пазара е различна ситуация: темпът на нарастване на обема на са запазени производството на неръждаема стомана, и данни за продажбите на продукта така деградирала.\nНа очакванията на експертите, тази година на въпроса за глобалното неръждаема стомана се очаква да бъде 37,8 млн. Тона (повишение от 4% през 2012 фигури), и в 2014th ще достигне 40 млн. Тона годишно (+ 6%), При условие, че такова увеличение няма да получи подкрепа на потребителското търсене, пазарът генерира излишък от неръждаема стомана, който е изпълнен с още по-драстичен спад на цените в сектора. Джон Роу заяви: «Ситуацията в индустрията се усложнява от факта, че някои участници на пазара окачени свръхкапацитет и изпълняват работата по минимално натоварване, а други произвеждат метала върху стоките на макс и износ излишъци». «Един от начините да се пазар реанимация, живеещи в излишък на производство — преструктурирането му. И ако не се предприемат действия в тази насока — световната индустрия производство неръждаема стомана ще получи тежък удар «- на експерта вярва.\nСпоред публикуваните по-рано данни МФСС, през първите три месеца на 2013 9400000. Тоновете на неръждаема ламарина, произведени в света. Това е повече от същия период на миналата година с 6%. Страните от мнозинството за производство е намалена скоростта на производство (например, в Източна Европа, е издаден на 3% по-малко метал тази категория, в Африка и Западна Европа — 2.8%, в Азия (с изключение на Китай) — с 3.6% по-малко). В същото време, производителите на неръждаема стомана от Китай показаха положителна динамика: техните данни за производството на метал с 18.3% повече в сравнение с миналата година.


На 1 ноември започва третото издание на благотворителния ултрамаратон | milostiv.org\nОт 1 до 11 ноември 2014 ще се проведе третото издание на благотворителния ултрамаратон "1000 Balkan Charity Challenge".\n"1000 Balkan Charity Challenge" е уникална за региона на Балканите благотворителна инициатива. За 11 дни участниците ще изминат 1051 км. на територията на Румъния и България. Събитието няма състезателен характер. Пълният дневен курс (това са 160 км. средно за колоездачната част и 59 км. за бягането) е 8 часа и 30 минути. Денивелацията е 3500 метра. Това изисква много добро здравословно състояние и издръжливост на участниците.\nОсновната цел на "1000 Balkan Charity Challenge" е да се съберат средства в подкрепа на благотворителни каузи. Фирми и граждани са поканени да подкрепят с онлайн дарения 4 каузи в България и 20 в Румъния. Те са внимателно подбрани от организаторите и включват критични социални сфери като грижа за деца и възрастни с увреждания, самотни възрастни хора, образование, развитие на таланти, подкрепа на бедни хора.\nПървият ултрамаратон през 2012-та привлече подкрепа в размер на 24000 eвро, а вторият през 2013-та – 42 000 евро. Даренията за различните каузи се събират чрез специално създадена онлайн платформа: www.1000balkan.com.\nСтартът е на 1 ноември 2014 (събота) в 7.30 ч. в Букурещ (Bucharesti, Sector 1, Bd. Expozitiei No.1F - пред централата на UniCredit Tiriac Bank, срещу ЕКСПО център). Финалът е на 11 ноември 2014 (вторник) около 17:30 в Букурещ, на същото място.\nВремето за преминаване на целия маршрут е 3 дни в Румъния е и 8 дни в България. На 4-ти ноември групата ще пристигне в центъра на София на бул. „Света Неделя" 7 пред централата на UniCredit Bulbank около 17:30 ч.\nОт тази година можем да подкрепяме българските каузи на маратона по още един начин – като изпратим дарителски sms с текст DMS 1000 нa номер 17777 за всички мобилни оператори.\nПовече за маратона тук


30 от социалното общежитие на Димитровград протестираха - Хасково - DarikNews.bg\n30 от социалното общежитие на Димитровград протестираха\n4 март 2013 15:14\n30 от социалното общежитие на Димитровград протестираха / DarikNews\nСлушай 30 от социалното общежитие на Димитровград протестираха\nYour browser does not support the audio element. 30 от социалното общежитие на Димитровград протестираха\n38 възрастни и 15 деца са пред угрозата да останат на улицата, би тревога кметът на Димитровград Иво Димов. С решение от последната сесия миналата седмица съветниците потвърдиха предишно свое решение, с което 37 стаи от общежитието на ул. „Вапцаров“ 15 в града да бъдат извадени от списъка с резервните общински жилища и прехвърлени в групата на тези за отдаване под наем. Вместо против решението на местния парламент обаче, днес настанените в социалния дом срещу наем от 25 лв. месечно, недоволстваха повече от битовите условия, липсата на дисциплина и настанените неотдавна там бездомници, които с поведението си тормозили останалите обитатели и се налагало често да викат полиция. Хората разказаха, че няма къде да отидат, ако им бъдат отнети стаите, но казаха и, че са недоволни заради това, че има такива, които не си плащат наема и тока. Жалваха се от липсата на канализация и работещ бойлер, за който ги таксували с още 5 лв. месечно без на практика да могат да го ползват. Чуйте ги в звуковия файл.\nТова общежитие се е превърнало в социална язва, която е проблем за всички живущи в квартал Толбухин, бе позицията на председателя на местния парламент в Димитровград Стефан Димитров, който посочи, че следва общината да формира специална жилищна политика, за да не останат тези хора на улицата, но и да не бъдат ощетени гражданите от квартала. Коментарът му чуйте в приложен файл.\nОбитателите на социалното общежитие се оплакваха и от мизерията, в която живеят. А тези, които все пак успяват да плащат сметките си за електричество- от високия им размер.\nДо прегласуване на решението миналата седмица се стигна, след като кметът Иво Димов поиска общинският съвет да преразгледа гласуваното в края на януари. Като пример за гласуване на инат определи тогава той вота и се закани на съветниците, че ще изпрати на протест пред местния парламент настанените н социалното общежитие. Чуйте в звуков файл как премина тогава дебатът и позицията на кмета Иво Димов по проблема.\nпротест социално Димитровград общежитие


Политика на поверителност - Вал Милева, осъзнат живот - мъдро родителство\nНастоящата политика за поверителност регламентира обработването на лични данни на физически лица от страна на Валентина Милева при осъществяване на услугите, предлагани от уебсайта valmileva.com.\nВалентина Милева (наричано за краткост Администратора/ът) обработва личните данни на физическите лица съобразно изискванията на Регламент (ЕС) 2016/679 на Европейския Парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните/ОРЗД или “Регламента/ът”), както и всички останали нормативни актове, насоки и указания, свързани с обработването и защитата на лични данни на физически лица. В настоящата политика „нашата“, „ние“ или „нас“ означава Валентина Милева.\nЛице за контакт Валентина Милева\nТелефон за контакт 0883388715\n“Домейн“ е част от йерархическото пространство на глобалната интернет мрежа, която има собствено уникално име (име на домейн), което трябва да отговаря на определени изисквания. За да бъде заредена определена уеб страница, домейн името се изписва в полето на браузъра, като в контекста на настоящите общи условия домейн името еvalmileva.com\n“Изтриване”е необратимо заличаване на информацията от съответния носител;\n“Риск“е възможността за настъпване на имуществена или неимуществена вреда за субекта на данните при определени условия, оценена от гледна точка на нейната тежест и вероятност.\n„Субект на данни“ по смисъла на настоящата политика за поверителност е физическо лице, чиито лични данни са обект на обработване от страна на администратора на лични данни в рамките на дейността на уебсайта valmileva.com.\n“Унищожаване“е необратимо физическо разрушаване на материалния носител на информация.\nВалeнтина Милева е администратор на лични данни по смисъла на чл. 4, § 7 от Регламента, тъй като определя целите и средствата за обработване на личните данни на физическите лица при осъществяване на услугата, предоставяна на уебсайта valmileva.com\nНаименование на администратора на данните Валентина Милева\nПри посещение на уебсайта valmileva.com и изпращане на запитвания или обратна връзка, вие предоставяте Ваши данни за контакт – e-mail и име.\nЧрез valmileva.com не обработваме специални категории лични данни. Не обработваме лични данни чрез профилиране или други методи на автоматизирано вземане на решения.\nУебсайтът valmileva.com използва бисквитки (cookies). Бисквитките са малки файлове, състоящи се от букви и цифри, които се запазват на вашия компютър или мобилно устройство, когато посещавате дадена интернет страница. Те позволяват на интернет страницата да ви различава от другите потребители. „Бисквитките“ не могат да бъдат възпроизведени като код или използвани за разпространението на вируси и чрез използването им не може да бъде осъществен достъп до Вашия хардуер (твърд диск).\nWP/Avia Група функционални бисквитка Група от бисквитки на valmileva.com, отговаряща за информация, свързана с работоспособността на WordPress платформата и използваната тема.\nGA Група статистически бисквити Група от бисквитки на valmileva.com и Google Analytics, отговаряща за информация, свързана със събирането на статистически данни от Google Analytics.\nВал Милева не предоставя лични данни на други лица в рамките на ЕС, нито на трети страни или международни организации.\nпо имейл до info@valmileva.com при условията на Закона за електронния документи и електронните удостоверителни услуги (ЗЕДЕУУ), Закона за електронното управление или Закона за електронната идентификация (т.е. електронен подпис, с електронен идентификатор или по др. начин).\nИзползваме социални мрежи за популяризиране на уебсайта и неговата дейност. Всяка платформа има собствена политика за поверителност относно обработването на данните Ви, с която следва да се запознаете, доколкото в общия случай администратор на данните е Facebook Ireland Ltd. В определени хипотези Валентина Милева би могло да придобие ролята на съвместен или самостоятелен администратор на Вашите лични данни при обработването им чрез услугите на социалните мрежи, като по отношение на обработването се прилага настоящата политика за поверителност, която ще бъде регулярно актуализирана.\nНастоящата политика за поверителност е в сила от 05.2021 г.


#ПриказнаСиняГрижа - Beauty Stories\nноември 10, 2017 /\nРеших да се включа в благотворителната инициатива на Nivea и SOS Детски селища България, като написах за първи път в живота си кратка приказка\nЗа трета поредна година получавам от Nivea лимитираната серия с класическите кремове на марката, нарисувани с прекрасни детски илюстрации. За първа година обаче решавам да се включа и смело да напиша детска приказка – нещо, за което призовава инициативата #ПриказнаСиняГрижа, но което никога не съм правила. Всъщност тази инициатива е част от кампанията „Приказни моменти за грижа“, в рамките на която от всеки закупен продукт от лимитираната серия кремове, Nivea дарява по 30 стотинки на SOS Детски селища България. До момента сумата надхвърля 78 000 лв.! Разберете как и вие да се включите в инициативата на страницата на Nivea във Facebook. А сега е време да ви представя първата ми детска приказка. Дано се хареса на вас и на вашите деца!\nВълшебният свят на Виктор\nЕдин слънчев ден, малко след като се събуди и закуси, Виктор започна да търси своя най-добър приятел – Балкан. Балкан е дебело черно куче, чиито ден минава в сън и хранене. С бързо лазене той стигна до легълцето му и го събуди:\n– Хайде, ставай, време е да изучаваме света!\n– А, не! Не съм спал от 10 минути, трябва да си почина. А и това не е светът, това е нашият апартамент.\n– Не, не виж колко интересно е тук – каза Виктор, докато с бодро лазене се насочи към кухнята.\nБалкан реши да наруши сутрешния си сън и да тръгне след него.\n– Ето, виж, тук има един блестящ музикален инструмент. Когато вкарам глава вътре и почукам, излизат звуци, които никога не съм чувал. Това е цяло вълшебство!\n– Ох, не виждаш ли, че това е просто пералня…\n– А това! Това е пещера с ценни съкровища. Как ми се иска да вляза и да ги разгледам – каза Виктор.\n– Та това е просто кухненски шкаф – отговори му Балкан.\n– Виждал съм мама да вади оттам много интересни неща.\n– Да – лъжици, вилици и чинии.\n– А какво ще кажеш за това малко езеро. Дали има рибки вътре – попита Виктор.\n– Хей, престани да ми бъркаш с ръка в купичката с вода – ядоса се Балкан.\n– Но най-много ми харесват тези вълшебни цветя. Искам да ги откъсна и да ги опитам – каза Виктор и бръкна в саксията с цветя.\n– Ако продължаваш да ровиш в пръстта на цветята, майка ти пак ще ти се кара – предупреди го Балкан.\n– А какво ще кажеш за дома на слънцето. Когато погледна натам се заслепявам, но е толкова красиво – каза Виктор, примижавайки с очи.\n– Не мога да разбера как може да говориш така за един прозорец – каза Балкан и завъртя глава от слънцето.\n– Но знаеш ли кое място ми е най-интересно? Вълшебната светеща пещера, от която мама вади вкусна храна. Тя стои там и само чака да я вземе и да ми я даде – възхити се Виктор, докато сочеше с малката си ръка нагоре.\n– Да, точно това се случва в хладилника – отговори му троснато Балкан.\n– Но защо винаги разваляш всичко? Толкова си лош – ядоса се Виктор.\n– Не, не съм лош, просто виждам нещата такива, каквито са. А не като теб – измислени.\n– Но те наистина са такива, каквито ти ги описвам. И мога да ти го докажа! Всичко се превръща във вълшебство, когато вярваш в това. И животът става по-интересен. Ела да ти покажа съкровищата, които съм събрал.\nИ Виктор се насочи към стаята си, където го очакваше кошът му с играчки. А Балкан за първи път реши да пропусне поредния безпаметен сън и да последва Виктор в неговия вълшебен свят.\nмарт 8, 2021 at 11:12 pm\nЗащо един ден мопсовете ще владеят света? - Beauty Stories


52-ма новозаразени в Габровско, 15 от Дневен център за стари хора в Дряново - Габрово - DarikNews.bg\n52 са новите положителни проби за коронавирус в област Габрово. Данните са за периода от 23 до 25 октомври, съобщиха от РЗИ.\nНай-много заразени има в Габрово - 20 случаи, следвани от 15 в Дряново, 14 в Севлиево и три в Трявна.\n15 от новорегистрираните случаи са персонал и потребители на Дневен център за стари хора в Дряново. 21 души, са изследвани от РЗИ по повод на заболели от КОВИД-19 две жени от Дневния център, които към момента са хоспитализирани в МОБАЛ във Велико Търново.\nМъж на 73 г. от Габрово, хоспитализиран в МБАЛ“ Д-р Тота Венкова“-Габрово на 13 октомври, като потвърден случай на коронавирус с вирусна пневмония, е починал на 24 октомври вследствие на остра дихателна недостатъчност. Той е бил с придружаващо хронично сърдечно заболяване.\nгрип Дряново Габрово случаи починал мъж Дневен център за стари хора РЗИ коронавирус вирусе пидемия


Ново предизвикателство от Виваком – програмата UniCall! | GSM Spot\nHome » Новини » Ново предизвикателство от Виваком – програмата UniCall!\nНово предизвикателство от Виваком – програмата UniCall!\n6 472 прочита\nИнтересно предизвикателство към абонатите си от оператора Виваком. Новата прогарама ще се появи под името Vivacom UniCall. Програмата и условията по нея ще бъдат анонсирани от 01.02.2010, когато стартира и медийната кампания по популяризирането и.\nНе знам дали това е случайност, макар аз да не вярвам в съвпадения, или съвсем умишлено, но новата тарифна програма на Виваком ще бъде представана в същият ден, когато Глобул стартират медийните изяви за своята – Globul Unlimited.\nНека се върнем на Виваком Уникол. Разделена е на групите S, M, L и XL. Както предполагам и сами се досещате по този начин се маркира и обема на пакета минути предвиден от оператора. А ето и малко повече подробности за всяка една от цитираните :\nVivacom UniCall S – срещу 10лв месечно получавате 30 мин за разговори извън мрежата на оператора, 120 мин към мобилни номера на Виваком и 150 мин към фиксирани номера. Това не е всичко! Има добавени и 10MB за мобилен трафик\nVivacom UniCall M – ще ви струва 20лв на месец, но минутите към други мрежи са 75, тези към мобилни номера на Виваком 300, а към фиксирани 375. Мобилният трафик е 25 MB\nVivacom UniCall L – за 30лв месечно получавате 120 мин към други мрежи, 480 мин към мобилни телефони на Виваком и 600 мин за разговори с фиксирани телефони. Ще можете да ползвате пакет за данни от 40MB.\nVivacom UniCall XL – напълно подобаващо за най-големият от всички и цената не е сред най-ниските. В случая тя е 70лв. Срещу тези пари всеки месец ще ползвате 300 мин към останалите оператори, 1200 мин към мобилните във Виваком и 1500 мин за фиксирани номера. Мобилният пакет трафик е 100MB\nАко договора ви подписан с оператора е за 1 година, то първите 2 месеца ще се радвате на удвоени минути. Ако обаче е за срок от 24 месеца, то минутите ще са двойно повече в продължение на 6 месеца. Тук идва много тънкият момент – говоря за удвояване на минутите предвидени за всички направления, а не само в едно.\nТака при Vivacom UniCall S ще имате 30+30 към различни оператори, 120+120 за мобилни от мрежата на Виваком и 150+150 мин за споделяне с фиксираните телефони. Можете да се запознаете с подробностите в синтезиран табличен вид по-долу:\n2 Responses to Ново предизвикателство от Виваком – програмата UniCall!\nХм.. не се и съмнявам че двата оператора пускат в един и същи ден новите си услуги, определено не е случайно както се досеща всеки. Но лично аз смятам че няма значение на кой оператор си, точат си ни парите и това е.\n01/02/2010 at 10:52\nНяма случайности в тоя бизнес – цени, тарифи, начин на тарифиране, срокове по договори са аналогични. Всъщност избора на оператори се определя от масата, т.е зависи от това кой оператор ползват приятелите ти и близките, с които говориш. Това е оператора, който ти е най-изгоден.\nПо въпроса дали Globul Unlimited или Vivacom UniCall е по-изгоден е субективен и въпрос на лични предпочитания. По-важно е, че най-накрая се престрашиха да пуснат в мрежата без тпите ограничения на номера в „семейство и приятели“


Цена за цвят на телефона - син: 19.90 лв.\nКаталожен номер H3127\nРазмери на играчката 7 / 12..5 / 1 cm\nЦвят на телефона - червен\nЦвят на телефона - син\nДетската играчка от "Hola" представлява интерактивен смартфон, с който малчуганът ще научи различните числа докато се забавлява. Смартфонът разполага с множество бутони, които при натискане ще произведат различни музикални и светлинни ефекти.\nКогато мъника натисне бутоните с цифри, ще може на чуе какви звуци издават нарисуваните животни, да научи цифрите, както и много друго. Бутона с нарисувана нота ще произведе до 8 детски песнички. При натискане на бутончето калкулатор, малчугана ще може да чуе различните звуци, които произвежда устройството. Точно като истинските смартфони, този разполага с бутон за камера, който ще издаде характерни за един фотоапарат звуци. Освен това играчката има и бутон за набиране и край на разговора.\nТелефона работи с 2 броя батерии 1.5V AAA, които се закупуват отделно.\nЗа да оцениш играчката "Смартфон със звукови и светлинни ефекти", избери цифрата отговаряща на твоята оценка по десетобалната система:\nпїЅпїЅпїЅпїЅпїЅпїЅпїЅ Claas lexion\nИзползваните в представянето на играчка "Смартфон със звукови и светлинни ефекти - Детска интерактивна играчка" текстови, графични и други материали са собственост на носителите на авторските им права.


Инспектори на ИАРА са извършили проверки по водоеми в страната | Горско стопанство | АГРО.БГ\nИнспектори на ИАРА са извършили проверки по водоеми в страната\n31 March 2014, 11:43 132\nСъставени са и 6 акта на любители риболовци за риболов без билет\nИззети са общо 770 метра бракониерски мрежи при проверки на инспектори на ИАРА по водоеми в страната. Съставени са и 6 акта на любители риболовци за риболов без билет.\nПо подаден сигнал за заложени бракониерски мрежи във водите на язовир „Малко Шарково“, инспектори от отдел “Рибарство и контрол” на ИАРА Ямбол са извършили проверка на водоема. Проверката е била съвместно със служители на ИАГ – гр. Елхово и в присъствие на любители риболовци. В района между “Руженски” и “Горско-полянски” ръкави е намерена заложена във водата 1 бр. сетка с дължина 100 метра. Установеният улов от 10 кг шаран е освободен от мрежата и върнат обратно в язовира. Мрежата е иззета и е съставен констативен протокол срещу неизвестен извършител.\nИнспектори от отдел “Рибарство и контрол” на ИАРА Търговище са извършили нощна проверка с патрулна лодка на язовир ”Съединение”. Открити и извадени от водата са 640 метра бракониерски мрежи. Уловената в тях 17 кг сребриста каракуда е върната във водата. Мрежите са иззети и е съставен констативен протокол срещу неизвестен извършител.\nИнспектори от отдел Рибарство и контрол на ИАРА Русе са извършили проверка по суша и вода на река Дунав от р. км 494 до р. км 507. В хода на проверката е открита мрежа с дължина 30 метра. Тя е иззета и е съставен констативен протокол срещу неизвестен извършител. Съставени са и 2 акта на любители риболовци за риболов без билет. От тях са иззети 5 бр. въдици.\nИнспектори от отдел “Рибарство и контрол” на ИАРА Велико Търново са извършили проверка на водоеми в община Полски Тръмбеш. По водните обекти са проверени 48 любители риболовци, като инспекторите са съставили 4 акта на любители риболовци за риболов без билет, съгласно Закона за рибарството и аквакултурите /ЗРА/.\nЕтикети водоеми, ИАРА, проверки, ЗРА


The Walking Dead S07 / Живите мъртви с.7 епизод 1 - Popcorn Movies BG\nThe Walking Dead S07 / Живите мъртви с.7 епизод 1\nPosted on ноември 3, 2016 by Данаил Найденов in Кино // 0 Comments\nПърви епизод от седми сезон на „Живите мъртви” е вече факт. Краят на шести сезон остави множество спекулации и висящ въпросът кой ще бъде убит от Нигън (Джефри Дийн Моргън)? Ясно беше, че е главен герой, но кой ли можеше да очаква, че мъртвите ще са повече от един? Лусил получи своята доза кръв.\nНачалото на сезона е кърваво, тъжно, тягостно и тежко за зрителите и феновете на сериала. През изминалите месеци следях с нетърпение всички извадки, новини и спекулации в YouTube за това кой ще отнесе шамарите. Някои успяха да познаят кой ще умре. Да си призная – прочетох комиксите доста преди появата на Нигън като персонаж в сериала и знаех кой умира там, но се чудех дали на Франк Дерабонт и компания няма да им хрумне да разчупят историята и да спестят на зрителя тягостните моменти със смъртта точно на…Е, разбира се, че няма да ви кажа!\nВсичко започва с предупреждение! Внимавай какво правиш, за да не си го отнесеш. Не толерирам и наказвам всяка проява на неподчинение!\nОстанах много изненадан, когато видях върху кого е попаднала Лусил. Казах си „Да! Направили са промяната! Все още ще е жив!” За неприятна изненада точно тогава Нигън нанесе своя съкрушителен удар и някой остана без око, гърчещ се и кървящ! Смазващо, наистина. Още повече, че смъртта покоси изневиделица. Неочаквано. Заради един удар от страна на Дарил (Норман Рийдъс) . Защото си е позволил да направи емоционалната грешка да не си седи мирно и кротко на колене като всички останали, а е посегнал на Нигън. Емоцията в епизода е много силна. Тепърва ще бъдем свидетели на физическата болка и душевните терзания, които ще изпита Дарил. „Ще режа всеки ден парчета от плътта му и ще ти ги нося. Не, дори имам по – добра идея. Ще водя теб за да ги режеш ти!” казва Нигън на Рик.\nЦелта на Нигън е ясна – да пречупи всеки който иска да му се опълчи. Да бъде върховен лидер и неговата група „Спасителите” да е водещата. В първия епизод от седми сезон Нигън доказва превъзходството си, като пречупва Рик (Андрю Линкълн) – първо, изправяйки го срещу група немъртви с идеята да го използва като кученце, което да му донесе секирата и второ, което беше още по – брутално към него, карайки го да отреже ръката на Карл (Чандлър Ригс) със същата тази брадвичка. Нигън дори маркира мястото на разреза с флумастер. Дилемата беше повче от извратена – „Отрежи ръката на сина си или ще избия всички останали, а Карл пак ще умре. Теб ще оставя жив години наред за да мислиш над това което се е случило днес. Отрежи му ръката!”. Поставяйки Рик пред подобен избор, Нигън показва превъзходството си над него, както и садистичната си натура. Целият епизод се завърта около този първи сблъсък при който отрядът на Рик е смазан, унизен и понесъл тежки загуби. Групата е обезсърчена, сломена и разбита. На прага на силите си всички, с изключение на Дарил и загиналите, се оттеглят към Александрия.\nТози първи епизод ме остави безмълвен и умислен. Разчупването на комиксовия сценарий е много добър подход, но Дарабонт си е професионалист в трагичните моменти – спомнете си „Мъглата” по Стивън Кинг. Много тъжен и смазващ край, нали? Загубите за Рик и неговите спътници са тежки – умират както второстепенни, така и главни герои. Нигън поставя ултиматуми на живот и смърт. Сцената, в която Рик щеше да отреже ръката на собствения си син, ме накара да потръпна. Представете си само за секунда какво е някой да ви постави пред такъв садистичен и нечовешки избор. Бихте ли отрязали ръката на собственото си дете за да спасите всички ваши приятели или бихте гледали как биват избити един по един? До какъв ли психически срив би довело това? Помня сцената със зомбито, което изяде Лори (Сара Уейн Келис) от втори сезон на сериала как си го отнесе…А сега? В комиксите битката с Нигън е много дълга и изтощителна за екипа. Губернаторът (Дейвид Мориси) ряпа да яде, а е един от любимите ми злодеи във филми.\nНачалото, което бе поставено в този сезон на „Живите мъртви”, е наистина брутално. Епизодите се очакват с нетърпение.


Талантлива художничка от Пазарджик с награда от Дубай\n23.11.2020 18:08 1490 Коментари: / Добави коментар Редактор: Ангел Узунов Велинград\nРадина Русинова е родена в Разград, но е израснала в Пазарджик, а последните 10 години живее в Кипър. Завършва Изобразително изкуство в България, както и Университета Гринуич с филиал в Кипър. Радина говори 4 езика и не спира да твори и развива. В момента учи графичен дизайн, а от 2010 година е и професионален модел. Независимо от множеството изкушения пред нея, Радина избра да рисува и не след дълго, започна със самостоятелните си изложби. През 2019 в най - големия Музей на Кипър тя прави изложба с над 50 платна. Там е наградена със статуетка за особен принос за Културата и изкуството на острова.\nГолямата гордост на художничката е участието й през месец октомври тази година в Световното изложение на художниците провело се в Дубай.\nСлед международното признание не закъсняват и поканите от престижни художествени галерии в Монако и Ню Йорк, където Радина да изложи творбите си. Преди това да се случи, тя изложи част от своите картини в един от престижните хотели във Велинград. Там те ще останат там в следващия месец.\nТагове: Пазарджик Велинград изкуство\n25.01.2021 16:35 311


Една (не)обикновена детска градина в Канада - Майко мила!\nЕдна (не)обикновена детска градина в Канада\nНашата майка експат Дарина Рангелова днес ни разказва за една най-обикновена детска градина в Канада, каквато са посещавали и малкият ѝ син, и дъщеря ѝ.\nТози разказ звучи необикновено за българските стандарти. Освен това е много любопитно да разберем как може да изглежда съвсем началното образование, тъй като се предполага, че съвсем скоро и в България предучилищната ще е задължителна за децата на 4 години.\nДетската градина в Онтарио е всъщност предучилищна. Тя е за децата на 4 и 5 години – junior kindergarten и senior kindergarten, и е в училище. Не е задължителна. На 6 години тръгват в 1 клас.\nЗапочват в 9:00 часа и свършват в 15:00, както и всички други в училището (има леки вариации между училищата). Не може да го водиш по-късно и да го взимаш когато ти падне, просто са като на училище. Те не са там, за да ги отглеждат, докато си на работа, а за да ги подготвят за истинското училище, затова си имат и междучасия като учениците.\nСтаите са големи, с обособени различни кътове, а тоалетната е във или непосредствено до стаята и не ползват тази за големите. Стаите са като в детска градина с играчки, пуфове, дивани, много ми харесват.\nЗа съжаление заради Covid-19 са премахнати всички неща от текстил, които не могат да се бършат, и в момента стаите са голи, само с маси и столове.\nНе се спи в детската градина, а следват графика на училището. Да, изморяват се, Тина редовно заспива в автобуса на път за вкъщи.\nИзвеждат ги три пъти на ден, точно както и останалите ученици, но имат определено място в двора и не се мешат с големите. Нашият борд е определил, че не се извеждат, ако температурата падне под -20 или има буря. Заради Covid-19, каквото може, се учи навън.\nДа, и в дъжд и сняг излизат. Затова от ранна зима до късна пролет децата ходят със ски екипи, защото освен в снега, през пролетта се въргалят и в калта. В детската градина на Тони през зимата на двора имаше големи ледени късове, оцветени в различни цветове, които децата ближеха и после просто ги хвърляха в снега. Бях току-що пристигнала и бях потресена.\nСега за обучението. В детската градина/ предучилищната то е свързано в четири рамки. Първите две се фокусират върху детето.\nПървата рамка е belonging and contributing (принадлежност и принос). Създаване на усещане за свързаност с другите, създаване на отношения и възпитаване на това да имаш принос като част от група и общност. Развиване на разбирането как хората се свързват помежду си и със заобикалящия ги свят. Полагане на основите за развитие на чертите и нагласите за отговорно гражданство.\nВтората рамка е self-regulations and well-being (саморегулации и благосъстояние). Развиване на способност да разбират своите собствени мисли и чувства, да разбират, че другите могат да имат различни мисли и чувства и да уважават това. Учат се да разбират и управляват емоциите и импулсите си, да намират решение и да знаят, че техните действия имат последствия. Децата научават да уважават себе си и другите и се насърчават да се грижат за себе си и останалите.\nТретата рамка е demonstrating literacy and mathematics behaviour или по-просто – полагане на основите за ограмотяване. Сравняват и мерят нестандартни неща като въже, стъпки, кубчета и т.н. Учат се да броят, разделят думите на срички с пляскане на ръце, учат се да разпознават буквите и учат/наизустяват кратки думи (key words) и после лесно ги разпознават и “прочитат”, учат да разпознават римуваните думи и подобни. Нямат тетрадки и помагала. Учителката разпечатва материали за оцветяване и каквото е необходимо.\nУчат се да разпознават материали – дърво, пластмаса, да създават неща и предсказват с какъв материал ще бъде построена например по-висока конструкция. Изучават външния свят, събират листа и сравняват цветове и форми. Насърчават се да опитват да правят неща, използвайки различни стратегии по метода проба-грешка, и да правят предположения.\nНаблюдават буболечки и често си отглеждат в стаята червеи, мравки и всякакви гадости. В детската градина на Тони имаше инкубатор за пиленца и наблюдаваха процеса. Има дни, в които се водят домашни любимци – кучета, котки, зайци, порове, а веднъж имаше и кокошка, за да се учат как да се държат с животните.\nОтглеждат зеленчуци в двора и после ги готвят и изяждат. Работят с пръчки, камъни, макарони, бобови зърна, вода, кал и сняг и всичко намерено в гората. Не, не е по метода Монтесори, а съвсем обикновена детска градина.\nИ накрая, децата са 27 в група. Имат основна учителка и помощник. Преди пандемията се пращаха по-големи ученици да помагат с обяда на малките. От детската градина до края на основното училище (7 клас) абсолютно задължително всяка година имат нов учител. Често в детската градина има и учители мъже .


Уикенд в долината Прахова - #calatorpevaleaprahovei в снимки\nBy Сорин Руси Последна актуализация 9 авг 2019 г\nПреди една седмица, на 25-27 октомври 2013 г. Приех предизвикателството да бъда #calatorpevaleaprahova. Събитието беше организирано от Туристически пазар и подкрепено от Хотел Кумпату, Приключенски парк Замора Бягство, Halewood Winery, Zamora Traditional Products.\n10 туристически блогъри (включително и аз) и 3 организатори от Turism Market се впуснаха в приключение през уикенда в долината на Прахова. В менюто имахме: Creasta Baiului, традиционна кошара, Escapade Adventure Park Zamora, Замъкът Кантакузино, Halewood Winery, Foam Valley Hiking и много други изненади.\nЗа да илюстрирам по-добре уикенда, прекаран в Prahova Valley, избрах да направя фоторепортаж. Снимките са като хиляди думи. Надявам се да имате удоволствието и търпението да разгледате снимките по-долу. За да не ви плаша много, ви уведомявам, че има 65 внимателно подбрани снимки.\nВсичко започна в петък вечер, около 17.00 часа, когато тръгнахме за Синая. От Букурещ съм вперил очи в самолетите! Около Отопени с изненада видях кацането на Алиталия А319, който мина над нашата кола.\nСлед около 3 часа пристигнахме в хотел Cumpătu **** - Синая и тук ни посрещнаха топли и приветливи хора, включително г-жа Тонку Мариана, управителят на хотела. Сред малкото места, където хората се усмихват от рецепцията.\nНие се регистрирахме!\nСлед това се събрахме за чаша вода и я пречистихме във фоайето на хотела.\nЗапочнахме да се „социализираме” и с впечатляващата колекция от плюшени животни.\nСлед като се събрахме, последва вечеря.\nПървата вечер завърши с много истории, разказани на чаша вино. Не се забавих твърде дълго, умората от деня направи присъствието му усещано.\nСъботата започна с красива гледка от вътрешния двор на хотела.\nИ с планините в сутрешното слънце!\nСлед обилна закуска всички се събрахме пред хотела\nКачихме се на колите на Escapade Adventure Park Zamora и потеглихме към Creasta Baiului!\nПо едно време напуснах асфалтирания път и влязох в горски път.\nИ започнахме да се изкачваме през планината Баюлуй!\nИ продължавах нагоре...\nДокато стигнах до първата спирка за снимки.\nЗапочнах да снимам.\nОчите ми са в самолетите.\nКурорт Азуга, погледнат от планината!\nСлед още малко общуване и групова снимка...\nКачихме се в колите и тръгнахме към Creasta Baiului, първата цел в дневния ред!\nПродължихме да се изкачваме.\nИ се качваме нагоре.\nИзцапах и колата. Точно офроуд.\nВ крайна сметка пристигнах.\nИстория с неописуем пейзаж! Bucegii в целия им блясък!\nНякои играха, други снимаха.\nСлед около 30 минути потеглихме към Замора Sheepfold.\nПристигнахме близо до обяд.\nНякои живееха на купа сено. Детски спомени!\nДруги си играеха с животните в двора.\nОбиколих и кухнята.\nТук обядвахме и с традиционни заморски продукти: булц, овча пастърма, малко сирена.\nСлед обилно хапване потеглихме към парка за приключения Escapade - Zamora в Бустени. Колкото и малък да е боляринът, той си играе малко след вечеря.\nНякои по-смели се катереха по дърветата.\nДруги предпочитаха да са по-земни – разходката на джуджето.\nНай-приключенските избраха ципа.\nБеше доста изморително и пълно с адреналин.\nСлед такова усилие имахме нужда от нещо, което да ни отпусне. Затова отидох в замъка Кантакузин за торта и обиколка на замъка.\nВечерта се разпространи над долината на Прахова, а температурите падат все повече и повече от час на час. Кармина и Ина намериха начин да загреят.\nДържа поглед от самолетите.\nКръстът на Карайман привечер.\nОбиколка на замъка Кантакузино. Забелязвам, че батерията ми на Canyon е на системата "свързване на хора".\nЗавършихме деня с греяно вино, около лагерния огън, организиран в двора на хотела. Казахме #bancuridebusiness, отпуснахме се и си поговорихме, докато греяното вино свърши.\nМожеш ли още? Имате ли още търпение? Хайде, неделя, 3-ти ден от #calatorpevaleaprahovei. Започнахме деня с посещение на винарните Halewood.\nПоследва дегустация на пенливи вина. Сега имате възможност да видите шепа блогъри на работа, дори в неделя.\nИ разходка из малък музей на винарната.\nДруги избягаха в магазина за вино от цял свят.\nИ ако все още бяхме в планината, беше жалко да тръгнем без поход. Затова се разходих по Пянената долина.\nС въздишка, уви, пристигнах.\nТака завърши нашата програма на Прахова долината. Последва обяд, подправен с истории, опаковахме багажа, прегърнахме се и се сбогувахме с Букурещ. На връщане не се отървахме от традиционната блокада от Синая-Комарник.\nВъпреки някои недостатъци, долината Прахова има голям туристически потенциал. Както можете да видите по-горе, няма риск да се отегчите, ако решите да прекарате уикенда в планината. Има замъци и музеи за посещение, има паркове за забавление, можете да ходите на туризъм, можете да се изкачвате по планински хребети, имате лифт, можете да посетите традиционна или по-комерсиална кошара, няма да развали дегустацията на вино и т.н. . Важното е да искате да правите нещо различно от това да останете в хотела, да ядете и да спите. Разбира се, те винаги искат такива хора, които предпочитат спокоен уикенд без дейности.\nЗа мен беше удоволствие да преоткрия долината на Прахова, да снимам планините в есенната мантия и да бъда част от прекрасна група пътуващи блогъри. Ще се върна с повече информация за всеки гол. Дотогава ви каня да гледате фотоалбумите (1, 2, 3).\n- Canon 1100D + стандартен 18-55 мм обектив + Canon EF 70-200mm f/2.8L IS II USM телеобектив\n- Смартфон HTC OneMAX\nПо време на събитието #calatorpevaleaprahova написах от a ултрабук ASUS Zenbook UX301.\nАзугаCalatorPeValeaPrahoveiзамъкът кантакузиноВинарни HalewoodEscape Adventure Park ZamoraХотел КумпатуСинаяДолина Прахова\nAir France извърши юбилейен полет до Казабланка, историческа дестинация\nКорина казва преди 8 години\nКакво ти липсваше за долината Прахова, лагерен огън, румънско вино, планински въздух, туризъм, замъци... И аз го искам euuuu !!!! 😀